CELEX: 32020R1279
Language: bg
Date: 2020-09-09 00:00:00
Title: Регламент за изпълнение (ЕС) 2020/1279 на Комисията от 9 септември 2020 година относно класирането на някои стоки в Комбинираната номенклатура

15.9.2020   
               
               
                  BG
               
               
                  Официален вестник на Европейския съюз
               
               
                  L 301/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/1279 НА КОМИСИЯТА
         от 9 септември 2020 година
         относно класирането на някои стоки в Комбинираната номенклатура
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
         като има предвид, че:
         
                     (1)
                  
                  
                     С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
                  
               
                     (2)
                  
                  
                     С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
                  
               
                     (3)
                  
                  
                     В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
                  
               
                     (4)
                  
                  
                     Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да се ползва от титуляря за известен срок по силата на член 34, параграф 9 от Регламент (ЕС) № 952/2013. Този срок следва да бъде три месеца.
                  
               
                     (5)
                  
                  
                     Мерките, предвидени в настоящия регламент, са в съответствие със становището на Комитета по Митническия кодекс,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
         
         
            Член 2
            Обвързващата тарифна информация, която не е в съответствие с настоящия регламент, може да продължи да се ползва по силата на член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 9 септември 2020 година.
            
               
                  За Комисията
               
               
                  от името на председателя,
               
               Gerassimos THOMAS
               
                  Генерален директор
               
               
                  Генерална дирекция „Данъчно облагане и митнически съюз“
               
            
         
         
            (1)  ОВ L 269, 10.10.2013 г., стр. 1.
         
            (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
      
         
            ПРИЛОЖЕНИЕ
            
                        Описание на стоките
                     
                     
                        Класиране (код по КН)
                     
                     
                        Основания
                     
                  
                        (1)
                     
                     
                        (2)
                     
                     
                        (3)
                     
                  
                        Изделие във формата на медал от неблагородни метали, което не е плакирано с благородни метали и е с различни форми (кръгла, правоъгълна, неправилна и т.н.) и размери (обикновено с диаметър между 35 mm и 70 mm). Изделието може да е украсено с различни мотиви (отпечатъци) и да бъде със златно, сребърно или бронзово оцветяване. То може да има отвор в горната част за окачване на лента и носене около врата.
                        Изделието се представя с цел да бъде използвано със или без лента като медал за награждаване на лица след успешно представяне в състезание.
                        Вж. изображенията (*1).
                     
                     
                        7117 19 00
                     
                     
                        Класирането се определя от общи правила 1 и 6 за тълкуване на Комбинираната номенклатура, от забележка 11 към глава 71 и от описанието на кодове по КН 7117, 7117 19  и 7117 19 00 .
                        Изделието е предназначено да се носи върху тялото или върху дрехите. То се счита за малък предмет, служещ за накит (вж. също Обяснителните бележки към Хармонизираната система (ОБХС) към позиция 7117, първа алинея).
                        Класирането в позиция 8306 като „предмети за украса от неблагородни метали“ се изключва, тъй като изделието не е от вид, предназначен основно за украса на домове, офиси и т.н. (вж. също ОБХС към позиция 8306, част Б, първа алинея). Тази позиция обхваща само медальони, различни от тези, представляващи накити (вж. също ОБХС към позиция 8306, част Б, трета алинея, точка 1).
                        Следователно изделието трябва да бъде класирано в код по КН 7117 19 00  като „друга бижутерийна имитация от неблагородни метали“.
                     
                  
               
            
               (*1)  Изображенията са само за информация.